CELEX: 52020PC0792
Language: lt
Date: 2020-12-04
Title: Pasiūlymas TARYBOS REGLAMENTAS kuriuo iš dalies keičiamos Reglamento (ES) 2020/123 nuostatos, susijusios su norveginių menkučių žvejybos galimybėmis 2020 m.

EUROPOS KOMISIJA
            Briuselis, 2020 12 04
            COM(2020) 792 final
            2020/0351(NLE)
            Pasiūlymas
            TARYBOS REGLAMENTAS
            kuriuo iš dalies keičiamos Reglamento (ES) 2020/123 nuostatos, susijusios su norveginių menkučių žvejybos galimybėmis 2020 m.
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               •Pasiūlymo pagrindimas ir tikslai
            
            
               Kaip ir kiekvienais metais, spalio mėn. Taryba nustato preliminarų norveginių menkučių žvejybos, kuri prasideda nuo lapkričio 1 d., BLSK. Tačiau šiais metais preliminarus BLSK apima tik 2020 m. lapkričio 1 d.–2020 m. gruodžio 31 d. laikotarpį, nes laukiama konsultacijų su ES nepriklausančiomis šalimis rezultatų. Naujausia informacija rodo, kad nustatytas BLSK lygis yra nepakankamas ir todėl turėtų būti pakoreguotas.  
            
            
               •Suderinamumas su toje pačioje politikos srityje galiojančiomis nuostatomis
            
            
               
                  Pasiūlymu nustatomos kvotos, kurių lygis atitinka Reglamento (ES) Nr. 1380/2013 tikslus. 
               
            
            
               •Suderinamumas su kitomis Sąjungos politikos sritimis
            
            
               Siūlomos priemonės atitinka bendros žuvininkystės politikos tikslus bei taisykles ir yra suderinamos su Sąjungos darnaus vystymosi politika.
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               •Teisinis pagrindas
            
            
               Sutarties dėl Europos Sąjungos veikimo (SESV) 43 straipsnio 3 dalis.
            
            
               •Subsidiarumo principas (neišimtinės kompetencijos atveju) 
            
            
               Pasiūlymas priklauso išimtinei Sąjungos kompetencijai, kaip nurodyta SESV 3 straipsnio 1 dalies d punkte. Todėl subsidiarumo principas netaikomas.
            
            
               •Proporcingumo principas
            
            
               Pasiūlymas atitinka proporcingumo principą dėl toliau nurodytų priežasčių.
            
            
               Bendra žuvininkystės politika yra bendroji politika. Pagal SESV 43 straipsnio 3 dalį priemones dėl žvejybos galimybių nustatymo ir paskirstymo turi patvirtinti Taryba.
            
            
               •Priemonės pasirinkimas
            
            
               Siūloma priemonė – reglamentas.
            
            
               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
         
         
            
               •Konsultacijos su suinteresuotosiomis šalimis
            
            
               Pasiūlyme atsižvelgiama į suinteresuotųjų šalių, patariamųjų tarybų, nacionalinių administracijų, žvejų organizacijų ir nevyriausybinių organizacijų pastabas. 
            
            
               •Tiriamųjų duomenų rinkimas ir naudojimas
            
            
               
                  Pasiūlymas grindžiamas Tarptautinės jūrų tyrinėjimo tarybos (ICES) mokslinėmis rekomendacijomis.
               
            
            
               •Poveikio vertinimas
            
            
               Žvejybos galimybių reglamento taikymo sritis apribota Sutarties 43 straipsnio 3 dalimi.
            
            
               •Reglamentavimo tinkamumas ir supaprastinimas
            
            
               
                  Netaikoma.
               
            
            
               4.POVEIKIS BIUDŽETUI
            
            
               Pasiūlymas ES biudžetui poveikio neturi.
            
            
               5.KITI ELEMENTAI
            
            
               •Įgyvendinimo planai ir stebėsena, vertinimas ir ataskaitų teikimo tvarka
            
            
               
                  Tarybos reglamentu (EB) Nr. 1224/2009 nustatyta naudojimosi žvejybos galimybėmis taikant BLSK ir kvotas stebėsena.
               
            
            
               •Išsamus konkrečių pasiūlymo nuostatų paaiškinimas
            
            
               Siūlomu pakeitimu siekiama iš dalies pakeisti Tarybos reglamentą (ES) 2020/123, kad būtų patikslintas Reglamentu (ES) 2020/1579 nustatytas norveginių menkučių preliminarus BLSK 2020 m. lapkričio 1 d.–2020 m. gruodžio 31 d. laikotarpiui. 
            
            
               Norveginių menkučių BLSK nustatytas žvejybos Atlanto vandenyne ir Šiaurės jūroje galimybių reglamente. Tačiau, kadangi žvejyba vykdoma nuo lapkričio 1 d. iki kitų metų spalio 31 d., dėl tvarkaraščio preliminarus BLSK nustatomas spalio mėn. priimamu reglamentu, kuriuo nustatomos Baltijos jūros žvejybos galimybės. Vėliau, kai priimamas žvejybos Atlanto vandenyne ir Šiaurės jūroje galimybių reglamentas, BLSK koreguojamas, ir tuo pat metu galima įtraukti galimus elementus, nustatytus ES konsultacijose su Norvegija. 
            
            
               Preliminarus norveginių menkučių BLSK buvo nustatytas 2020 m. spalio 29 d. Tarybos reglamentu (ES) 2020/1579, kuriuo nustatomos 2021 m. tam tikrų žuvų išteklių ir žuvų išteklių grupių žvejybos Baltijos jūroje galimybės ir iš dalies keičiamos Reglamento (ES) 2020/123 nuostatos dėl tam tikrų žvejybos kituose vandenyse galimybių. Remiantis naujausiomis patikimiausiomis turimomis Tarptautinės jūrų tyrinėjimo tarybos (ICES) mokslinėmis rekomendacijomis, Sąjungos norveginių menkučių BLSK 12 mėnesių laikotarpiui būtų 140 000 tonų. Tačiau šiais metais buvo nustatytas preliminarus 30 000 tonų norveginių menkučių BLSK tik 2020 m. lapkričio 1 d.–2020 m. gruodžio 31 d. laikotarpiui, nes laukiama konsultacijų su ES nepriklausančiomis šalimis rezultatų. 
            
            
               Vis dėlto Danijos (ji yra beveik vienintelė norveginių menkučių žvejybos kvotos turėtoja) pateikta naujausia informacija rodo, kad preliminarus BLSK yra nepakankamas atsižvelgiant į numatomą žvejybos veiklą iki metų pabaigos. Pagrindinis žvejybos sezonas tęsiasi nuo rugsėjo iki sausio mėn. – tai priklauso nuo konkrečių metų – o intensyviausiai žvejojama nuo spalio iki gruodžio mėn. Iš naujausių pateiktų žvejybos duomenų matyti, kad rugsėjo mėn. sužvejota apie 3 700 tonų, o spalio mėn. – daugiau kaip 21 000 tonų žuvų. Danija tikisi, kad lapkričio ir gruodžio mėn. sužvejojamų žuvų kiekis bus panašus į spalio mėn. sužvejotą kiekį. Todėl Tarybos reglamente (ES) 2020/123 nustatytas norveginių menkučių BLSK turėtų būti padidintas, kad žvejybą būtų galima tęsti iki metų pabaigos, kartu visapusiškai atsižvelgiant į ICES rekomendacijas dėl laimikio.
            
            
               •Konsultavimasis su Jungtine Karalyste
            
            
               Kadangi šis reglamentas turi būti priimtas pereinamuoju laikotarpiu, numatytu Susitarime dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos, Komisija konsultuosis su Jungtine Karalyste pagal to susitarimo 130 straipsnio 1 dalį.
            
         
         
            
               2020/0351 (NLE)
            
            
               Pasiūlymas
            
            
               TARYBOS REGLAMENTAS
            
            
               kuriuo iš dalies keičiamos Reglamento (ES) 2020/123 nuostatos, susijusios su norveginių menkučių žvejybos galimybėmis 2020 m.
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)Tarybos reglamentu (ES) 2020/123
                  1
                2020 metams nustatytos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos laivams. Be kita ko, juo nustatytos norveginių menkučių ir susijusios priegaudos žvejybos galimybės iki 2020 m. spalio 31 d. Tarptautinio jūrų tyrinėjimo tarybos (ICES) 3a kvadrate ir ICES 2a kvadrato bei ICES 4 parajonio Sąjungos vandenyse; 
            
            
               (2)Tarybos reglamentu (ES) 2020/1579
                  2
               , be kita ko, iš dalies pakeistas Reglamentas (ES) 2020/123, kad būtų nustatytos preliminarios pirmiau nurodytos žvejybos 2020 m. lapkričio 1 d.–2020 m. gruodžio 31 d. laikotarpiu galimybės;
            
            
               (3)kadangi šios preliminarios žvejybos galimybės apima tik du žvejybos metų mėnesius, jos buvo nustatytos gerokai mažesnės už ICES pateiktas laimikio rekomendacijas;
            
            
               (4)norveginių menkučių žvejybos sezonas paprastai trunka nuo rugsėjo iki sausio mėn., o intensyviausiai žvejojama nuo spalio iki gruodžio mėn. Naujausi Komisijai pateikti laimikio duomenys rodo, kad spalio mėn. sužvejota daugiau kaip 21 000 tonų norveginių menkučių. Ekstrapoliuojant šiuos skaičius pagal ankstesnius norveginių menkučių žvejybos laimikio modelius, matyti, kad tų preliminarių žvejybos galimybių tikriausiai nepakaks žvejybos veiklai iki metų pabaigos tęsti. Todėl  tas preliminarias žvejybos galimybes reikėtų pakoreguoti remiantis naujausiais skaičiavimais, kartu visapusiškai laikantis ICES rekomendacijų; 
            
            
               (5)todėl Reglamentas (ES) 2020/123 turėtų būti atitinkamai iš dalies pakeistas;
            
            
               (6)kadangi tos preliminarios  žvejybos galimybės apima laikotarpį iki 2020 m. gruodžio 31 d., šis reglamentas turėtų įsigalioti iš karto, kai tik bus paskelbtas;
            
            
               (7)su Jungtine Karalyste konsultuotasi remiantis Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos 130 straipsnio 1 dalimi,
            
            
               PRIĖMĖ ŠĮ REGLAMENTĄ:
            
            
               1 straipsnis  
               Reglamento (ES) 2020/123 pakeitimas 
            
            
               Reglamentas (ES) 2020/123 iš dalies keičiamas pagal šio reglamento priedą.
            
            
               2 straipsnis  
               Įsigaliojimas ir taikymo laikotarpis
            
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje. 
            
         
         
            
               Jis taikomas iki 2020 m. gruodžio 31 d.
            
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                        2020 m. sausio 27 d. Tarybos reglamentas (ES) 2020/123, kuriuo 2020 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams (OL L 25, 2020 1 30, p. 1).
               
               
                  
                     (2)
                  
                        2020 m. spalio 29 d. Tarybos reglamentas (ES) 2020/1579, kuriuo nustatomos 2021 m. tam tikrų žuvų išteklių ir žuvų išteklių grupių žvejybos Baltijos jūroje galimybės ir iš dalies keičiamos Reglamento (ES) 2020/123 nuostatos dėl tam tikrų žvejybos kituose vandenyse galimybių (OL L 362, 2020 10 30, p. 3).
               
            
      
    ---documentbreak--- 
      
         
               EUROPOS KOMISIJA
            Briuselis, 2020 12 04
            COM(2020) 792 final
            PRIEDAS
            prie
            Tarybos reglamento pasiūlymo
            kuriuo iš dalies keičiamos Reglamento (ES) 2020/123 nuostatos, susijusios su norveginių menkučių žvejybos galimybėmis 2020 m.
            
               
         
         
            
               PRIEDAS 
            
            
               Reglamento (ES) 2020/123 IA priedo lentelė, susijusi su rūšimis: „Norveginės menkutės ir susijusi priegauda“ ICES 3a kvadrate ir 2a kvadrato ir 4 parajonio Sąjungos vandenyse pakeičiama taip:
            
            
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        „Rūšis:
                     
                  
                  
                     
                        Norveginės menkutės ir susijusi priegauda
                     
                     
                         
                     
                  
                  
                     
                        Zona:
                     
                  
                  
                     
                        3a kvadratas; 2a kvadrato ir 4 parajonio Sąjungos vandenys
                     
                  
               
                     
                         
                     
                  
                  
                     
                        Trisopterus esmarki
                     
                  
                  
                     
                         
                     
                  
                  
                     
                         
                     
                  
                  
                     
                        (NOP/2A3A4.)
                     
                  
                  
                     
                         
                     
                  
                  
                     
                         
                     
                  
               
                     
                        Laikotarpis
                     
                  
                  
                     
                        2019 11 01–2020 10 31
                     
                  
                  
                     
                  
                  
                     
                        2020 11 01–2020 12 31
                     
                  
                  
                     
                  
                  
                     
                         
                     
                  
                  
                     
                        Analitiniu įvertinimu pagrįstas BLSK
                     
                     
                         
                     
                     
                         
                     
                  
                  
                     
                         
                     
                  
               
                     
                        Danija
                     
                  
                  
                     
                        72 433
                     
                  
                  
                     
                        (*)(***)
                     
                  
                  
                     
                        49 953
                     
                  
                  
                     
                        (*)(******)
                     
                  
                  
                     
                  
                  
                     
                        Reglamento (EB) Nr. 847/96 3 straipsnis netaikomas
                     
                  
               
                     
                        Vokietija
                     
                  
                  
                     
                        14
                     
                  
                  
                     
                        (*)(**)(***)
                     
                  
                  
                     
                        10
                     
                  
                  
                     
                        (*)(**)(******)
                     
                  
                  
                     
                  
                  
                     
                        Reglamento (EB) Nr. 847/96 4 straipsnis netaikomas
                     
                  
               
                     
                        Nyderlandai
                     
                  
                  
                     
                        53
                     
                  
                  
                     
                        (*)(**)(***)
                     
                  
                  
                     
                        37
                     
                  
                  
                     
                        (*)(**)(******)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Sąjunga
                     
                  
                  
                     
                        72 500
                     
                  
                  
                     
                        (*)(***)
                     
                  
                  
                     
                        50 000
                     
                  
                  
                     
                        (*)(******)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Norvegija
                     
                  
                  
                     
                        14 500
                     
                  
                  
                     
                        (****)
                     
                  
                  
                     
                        pm
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Farerų Salos
                     
                  
                  
                     
                        5 000
                     
                  
                  
                     
                        (*****)
                     
                  
                  
                     
                        pm
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        BLSK
                     
                     
                  
                  
                     
                        Netaikoma 
                     
                  
                  
                     
                  
                  
                     
                        Netaikoma
                     
                     
                  
                  
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        (*)
                     
                  
                  
                     
                        Iki 5 % kvotos gali sudaryti juodadėmių menkių ir paprastųjų merlangų priegauda (OT2/*2A3A4). Juodadėmių menkių ir paprastųjų merlangų priegauda, įskaičiuojama į kvotą pagal šią nuostatą, ir rūšių, kurių žuvys įskaičiuojamos į kvotą pagal Reglamento (ES) Nr. 1380/2013 15 straipsnio 8 dalį, priegauda drauge neturi viršyti 9 % kvotos.
                     
                  
               
                     
                        (**)
                     
                  
                  
                     
                        Žvejoti pagal kvotą galima tik ICES 2a, 3a kvadratų ir 4 parajonio Sąjungos vandenyse.
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (***)
                     
                  
                  
                     
                        Žvejoti pagal Sąjungos kvotą galima tik nuo 2019 m. lapkričio 1 d. iki 2020 m. spalio 31 d.
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (****)
                     
                  
                  
                     
                        Naudojamas rūšiuojamasis tinklelis.
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (*****)
                     
                  
                  
                     
                        Naudojamas rūšiuojamasis tinklelis. Apima daugiausiai 15 % neišvengiamos priegaudos (NOP/*2A3A4), kuri įskaičiuojama į šią kvotą.
                     
                  
                  
                     
                  
               
                     
                        (******)
                     
                  
                  
                     
                        Žvejoti pagal Sąjungos kvotą galima nuo 2020 m. lapkričio 1 d. iki 2020 m. gruodžio 31 d.“